Държавен вестник, бр. 50, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  50
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 95
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за лицата, обслужващи кредити, и 
купувачите на кредити, приет от 51-вото На­
родно събрание на 5 юни 2025 г.
Издаден в София на 13 юни 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за лицата, обслужващи кредити, и купувачите 
на кредити
Г л а в а  п ъ р в а
ОБЩИ ПОЛОЖЕНИЯ
Предмет
Чл. 1. (1) Този закон урежда:
1. условията и реда за лицензиране на 
лицата, извършващи дейност по обслужване 
на вземания по необслужвани кредити, пре­
доставени от кредитна институция, които 
действат от името на купувач на кредити, 
изискванията за извършване на тази дейност, 
както и изискванията за надзор и контрол 
върху тези лица;
2. изискванията към купувачите на кредити, 
които придобиват вземания по необслужвани 
кредити, предоставени от кредитна институ­
ция, както и изискванията за контрол върху тях;
3. задълженията на кредитните институции, 
извършващи дейност на територията на Репуб­
лика България, във връзка с прехвърлянето на 
вземания по необслужвани кредити, както и 
задълженията за уведомяване, когато кредит­
ните институции са определени от купувач на 
кредити да извършват дейност по обслужване 
на вземания по необслужвани кредити.
(2) Този закон се прилага само по отноше­
ние на необслужвани кредити, предоставени 
от кредитни институции, учредени в Евро­
пейския съюз. 
Цел
Чл. 2. Законът има за цел да насърчи раз­
витието на вторичния пазар на необслужвани 
кредити, предоставени от кредитни институ­
ции, при установени предпазни механизми за 
гарантиране защитата на правата на креди­
тополучателите.
Изключения от приложното поле
Чл. 3. Разпоредбите на този закон не се 
прилагат за:
1. обслужването на вземания по договор 
за кредит, извършвано от:
а) кредитна институция, учредена в Евро­
пейския съюз;
б) лице, управляващо алтернативни ин­
вестиционни фондове, което е лицензирано 
или регистрирано в съответствие със Закона 
за дейността на колективните инвестиционни 
схеми и на други предприятия за колективно 
инвестиране, и управляващо дружество по 
смисъла на същия закон;
в) финансова институция по чл. 3а от 
Закона за кредитните институции, която е 
кредитор по смисъла на Закона за потреби­
телския кредит или на Закона за кредитите 
за недвижими имоти на потребители, когато 
извършва дейност по обслужване на вземания 
по необслужвани кредити, по отношение на 
които е първоначален кредитор;
г) съдебен изпълнител, когато извършва 
тези дейности в рамките на упражняваната 
от него професия;
д) адвокат или адвокатско дружество, 
когато извършва дейности по процесуално 
представителство и предоставяне на правни 
консултации във връзка с обслужване на 
необслужвани вземания в рамките на упраж­
няваната от тях професия;
е) нотариус, ако извършва такива дейности 
съгласно Закона за нотариусите и нотариал­
ната дейност в рамките на упражняваната от 
него професия;
2. обслужването на вземания по необ­
служвани кредити, които са предоставени от 
кредитна институция, учредена извън Евро­
пейския съюз, освен когато необслужваните 
кредити са заменени с договори за кредит, 
предоставени от кредитна институция, учре­
дена в Европейския съюз;
3. кредитни институции, учредени в Евро­
пейския съюз, когато придобиват вземания 
по необслужвани кредити, освен в случая по 
чл. 34, ал. 2;
4. прехвърлянето на вземания по необ­
служвани договори за кредит, предоставени 
от кредитна институция, извършено преди 
влизането в сила на този закон;
5. физически лица, които придобиват взема­
ния по необслужвани кредити, предоставени 
от кредитни институции, извън своята търгов­
ска, стопанска или професионална дейност.
Субсидиарно прилагане на действащото 
законодателство
Чл. 4. (1) За неуредените от този закон 
случаи се прилагат: